tomron87/hebrew-wikipedia-sentences-corpus huggingface dataset:
בנוסף, נוצרה באי שכבת טוף עמידה שמקורה בתהליכים כימיים שהתרחשו במהירות יחסית בשל טמפרטורות גבוהות לא הרחק מתחת לפני השטח.
נראה אמנם כי שטחו ונפחו של האי עתידים להצטמצם, אך יעברו מאות רבות של שנים בטרם ייעלם לחלוטין.
איים סמוכים לסירטסיי שנוצרו לפני כמה אלפי שנים באופן דומה, עשויים להמחיש איך יראה האי בעתיד.
בשנת 2001 פנתה ממשלת איסלנד לארגון אונסק"ו בבקשה להכריז על האי כאתר מורשת עולמית, אך זו לא אושרה.
ב-2008 הוגשה הבקשה שנית, והפעם התקבלה.
סיריאן ערב איירליינס , או בשמותיה המקוצרים סיריאנאייר (Syrianair) או א-סורייה (السورية) היא חברת התעופה הלאומית של סוריה.
החברה נוסדה באוקטובר 1961 על ידי ממשלת סוריה והיא נמצאת בבעלות מלאה של הממשלה הסורית.
החל מ-23 ביולי 2012, האיחוד האירופי מטיל סנקציות כלכליות על החברה, כגון: איסור הפעלת קווים לאירופה ואיסור שימוש בחלקי חילוף אירופאים, בעקבות מלחמת האזרחים בסוריה.
מרכזה של החברה בנמל התעופה הבינלאומי של דמשק ומרכזה המשני בנמל התעופה הבינלאומי של חלב.
החברה מפעילה טיסות פנים בסוריה וטיסות בינלאומיות ליעדים בצפון אפריקה, אסיה והמזרח התיכון, והיא חברה בהתאחדות חברות התעופה הערביות.
סיריאן אייר מרחיבה את מפת המסלולים שלה עם שירות חדש של חלב-ביירות.
המסלול יפעל אחת לשבוע בימי שישי בשני הכיוונים.
החברה טסה בעיקר לכמה קווים במזרח התיכון, ואחת באירופה, בגלל הסנקציות המתמשכות של האיחוד האירופי וארצות הברית.
החברה הוקמה על ידי ממשלת סוריה באוקטובר 1961 כתחליף לחברת סיריאן איירווייז.
החברה החלה את פעילותה עם מטוסים מתוצרת חברת דאגלאס האמריקאית, שהופעלו בקווים מקומיים ולארצות ערב השכנות.
בשנת 1963 החלה החברה לטוס גם לערים מערביות: היעדים הראשונים היו רומא ומינכן ומיד לאחר מכן גם לונדון ופריז.
בשנת 1965 קנתה החברה את מטוס הסילון הראשון שלה מסוג "קרוול", ובשנים שלאחר מכן גם מטוסי בואינג 727 ו-747SP, אך התקרבות של סוריה לברית המועצות גרמה לחברה לקנות מטוסים מתוצרת סובייטית - אנטונוב, איליושין, וטופולב.
קו תעופה לניו יורק נפתח בשנת 1978 בשיתוף עם רויאל ג'ורדניאן.
הסנקציות שהטילה ארצות הברית על סוריה הפריעו להתפתחות החברה, ורק בשנת 1998 קנתה החברה מטוסים מודרניים מסוג איירבוס A320.
סוריה לא יכולה לרכוש מטוסי איירבוס או בואינג חדשים בגלל הסנקציות המתמשכות.
זו בעיה עבור סוריה אייר מכיוון שהיא מפעילה צי של כל איירבוס של מטוסי A320 ו-A340 יחד עם שני מטוסי ATR 72. מטוסי ה-A340 ארוכי הטווח של חברת התעופה (בה היא משתמשת לשירותים ארוכים יותר לרוסיה) הם גם בני יותר מ-20 שנה.
למרות האילוצים, סוריאן אייר מצאה דרך אפשרית להרחיב את הצי שלה: החברה בחנה הזמנה של 15 עד 20 אירקוט MC-21-300 מתוצרת רוסית.
המטוס אמור להיות התגובה של רוסיה לבואינג 737 MAX ולאיירבוס A320, הכוללות עיצוב חדש ומנועים תוצרת בית.
בשנת 1994 כווית תרמה לסוריה 3 מטוסי 727.
בשנת 1995 דווח על שיא של 71 מיליון דולר ברווח תפעולי על ידי חברת התעופה.
בשנת 1997, חברת התעופה נקטה בצעדים דרסטיים בצמצום כוח האדם שלה ל-2,331, שכן הרווחים התפעוליים ירדו ל:44 מיליון דולר
בשנת 1998 קיבלתי את מטוס האיירבוס A320 הראשון
סנקציות של האיחוד האירופי וארצות הברית
ב:23 ליולי 2012, בעוד מלחמת האזרחים בסוריה נמשכה, האיחוד האירופי הטיל גל חדש של סנקציות על סוריה, שכלל סנקציות על SyrianAir.
הסנקציות הביאו לכך שחברת התעופה לא יכלה לבצע טיסות לאיחוד האירופי, או לקנות כל מטוס חדש שהכיל חלקים אירופיים.
כתוצאה מכך נאלצה סוריאן אייר להשעות את כל פעולותיה באיחוד האירופי.
החברה דנה בתביעה נגד מדינות האיחוד האירופי מאחר ש-Syrian Airlines "לא הפרה שום חוק וגם לא סיכנה את הבטיחות".
אולם שרי האיחוד האירופי הצדיקו את הסנקציות על חברת התעופה מכיוון שהחברה "מעניקה תמיכה פיננסית ולוגיסטית לממשלת סוריה.
סירופ שוקולד הוא סירופ המבוסס על גלוקוז בתוספת קקאו, צבעי מאכל וחומרי טעם וריח הנותנים לו טעם וניחוח של שוקולד.
לעיתים קרובות מכיל הסירופ תוספת ממתיק כגון סוכר, מולסה או דבש, או עמילנים למאכל למטרות המתקה, הסמכה ושימור.
רוב האנשים אוהבים את סירופ השוקולד, אך יש האנשים שלא אוהבים אותו.
נוהגים להוסיף אותו בתור קישוט או רוטב מתוק לכל מיני מאכלים, כגון גלידות, עוגות, וכ'.
חברות רבות מייצרות סירופ שוקולד, כולל מותגים המופצים בשווקים בינלאומיים כגון הרשי ונסטלה.
קיימים מותגים מקומיים שידועים בעיקר בשווקים היחסיים, כגון "בוסקו" בארצות הברית, או "אפיכל" בישראל.
הסירופים מיוצרים בצמיגות וגוון שונים, אך על פי רוב הם בעלי ברק וגוון חום כהה עד שחור.
סירופ שוקולד מקובל כרוטב לקינוחים שונים, כמו גם בסיס לקוקטיילים ובסיס לשוקו.
בתקופה בה סרטי קולנוע רבים צולמו בשחור ולבן בלבד, היה שימוש רב בסירופ שוקולד לחיקוי דם.
דוגמה מפורסמת היא הדם שהותז בסרט פסיכו של אלפרד היצ'קוק.
כיום משתמשים בסירופ גלוקוז עם צבע מאכל אדום.
סיראנוש הארותיוניאן (בארמנית: Սիրանուշ Հարությունյան נולדה ב-7 בינואר 1987 בירוואן, הרפובליקה הסובייטית הסוציאליסטית הארמנית, ברית המועצות), ידועה בפשטות כסירושו (בארמנית: Սիրուշո), היא זמרת פופ ארמנית.
את הקריירה שלה היא התחילה כששרה על במות בקנדה כשהייתה בת 7. בגיל 9 היא קיבלה את פרס ה"מוזיקה הארמנית" על השיר שלה "Lusabats".
אלבום הסטודיו הראשון שלה, הנושא את שמה, סירושו, יצא בשנת 2000.
בשנת 2005 סירושו הייתה מועמדת לפרס "העתיד של המוזיקה הארמנית", "האלבום הטוב ביותר" ו"המבצעת הטובה ביותר" בטקס פרסי המוזיקה הארמנית הלאומית.
הBBC תיארו אותה כ"אוצר לאומי" של ארמניה.
כיום היא לומדת דיפלומטיה באוניברסיטת ירוואן, עושה תואר ביחסים בינלאומיים.
סירושו גם שרה ביוונית, ובאפריל 2009, הוציאה את הסינגל היווני הראשון שלה "Erotas" בארמניה, יוון וקפריסין.
סירושו זכתה להכרה עולמית לאחר שבאירוויזיון 2008 שנערך בבלגרד, סרביה, ביצעה את השיר שכתבה בעצמה "Qele Qele" וסיימה במקום הרביעי מאחורי דימה בילאן, אני לוראק וקאלומירה.
השיר הפך לפופולרי מאוד בארמניה ויוון ונוגן בתחנות הרדיו בממלכה המאוחדת ואף בפרק של הגרסה היוונית לתוכנית המציאות "X Factor".
סירושו מגיעה ממשפחה של אמנים מאוד מוערכים בארמניה.
אביה הוא שחקן ובמאי ואמה היא זמרת מאוד אהובה ומפורסמת בציבור הארמני.
השם האמיתי של סירושו הוא סיראנוש הארותיוניאן.
ההתנסות הראשונה של סירושו בשירה ובמוזיקה היה בגיל עשרה חודשים.
בגיל שנתיים היא החלה לשיר שירים מלאים.
אחד מהשירים שסירושו הופיעה איתם בילדותה היה "Lusabats", שיר פולק ארמני שנכתב בתחילת 1900.
בגיל 7 סירושו החלה לכתוב את המוזיקה שלה באנגלית ובארמנית.
בגיל 9, השיר שהלחינה, זיכה אותה בניצחון בתחרות כישרונות צעירים.
את אלבומה הראשון, "Sirusho" הוציאה כשהייתה רק בת 13. אמנים ארמנים רבים הלחינו את שיריה, שהיא עצמה כתבה.
היא הופיעה במספר רב של מדינות, מביאה אליהם את התרבות הארמנית בעזרת המוזיקה שלה, בהם: קנדה, ארצות הברית, צרפת, בלגיה, יוון, סרביה, גרמניה, לבנון, מצרים, גאורגיה, רוסיה, ירדן, טורקיה, איראן, פולין ועוד.
במשך 13 שנים, הזמרת בת ה-22 המשיכה להיות אחת מהאמנים המפורסמים והאהודים ביותר של ארמניה.
באחד מהראיונות שלה היא אמרה: "אני אף פעם לא השתייכתי לקבוצה של הילדים שחלמו להיות כוכבים.
הייתי ילדה קטנה ואנשים בסה"כ ביקשו ממני לשיר באירועים.
כל פעם כשסיימתי לשיר, הייתי רואה את הפרצופים הנדהמים ולא יכולתי להבין מה הסיבה.
אני לא ראיתי את השירה כדבר קשה, אני רק שרתי איך שהרגשתי את המוזיקה".
לאחר שהופיעה עם שירי נשמה ומוזיקת פופ, סירושו החליטה לעבוד על שירי פולק ארמנים.
ב-2005 האלבום הוכתר כאלבום הטוב ביותר של השנה בתעשיית המוזיקה הארמנית.
מלבד הפרסים אותם קיבלו על האלבום, חייה השתנו כשקיבלה בגיל 18 את פרס "האמן הטוב ביותר של השנה".
לאחר נאום התודה שלה היא אמרה: "עבדתי קשה והרבה במהלך השנה הזאת, וכמה שעות אחרי שהאירוע הזה יסתיים, אני אטוס לארצות הברית להופיע, ואני רוצה להודות לכולכם שנתתם לי את הכנפיים לעתיד, "לעוף" בחיי".
כמה ימים אחרי, סירושו כתבה וביצעה סינגל בשם "תן לי כנפיים" שהפך ללהיט בארמניה.
בשנה זאת, סירושו איבדה חברה מאוד טובה וקרובה, וארדהוי ורדאניאן, בתאונת מכוניות.
וארדהוי, שהייתה אמנית מוערכת בארמניה, הייתה כמו אחות בשביל סירושו, והחברות שלהן התחילה בילדות.
היא הקדישה לה את השיר "Mez Vochinch Chi Bajani" (שום דבר לא יפריד בינינו), אותו שרה גם בסרט שנעשה לכבוד חברתה.
בנוסף, ב-2006 סירושו זכתה בפרס "האמן הטוב ביותר של השנה" ו"האמן הארמני הטוב ביותר של 2006" שהוענק לה במוסקבה.
סירושו הוציאה את האלבום השלישי שלה, "הימה" (Hima), שרובו נכתב והולחן על ידיה.
האלבום היווה פריצת דרך למוזיקה הארמנית, והכיל שילוב של מוזיקה נשמה עם רית'ם אנד בלוז ועם מנגינות פולק מוכרות.
גם בשנה זאת זכתה סירושו בפרס "האמנית הטובה ביותר השנה" שהוענק לה בתיאטרון קודאק המפורסם.
סירושו קיבלה את פרס "האמנית/הזמרת הטובה ביותר" בפעם הרביעית ברציפות בטקס פרסי המוזיקה הארמנית הלאומי, שם היא המשיכה את הנאום משנת 2005, והבטיחה להמשיך "לעוף".
היא קיבלה עוד פרסים נוספים על השירים שכתבה ועל הקליפים שהוציאה.
לאחר ההצלחה הסוחפת שלה היא נבחרה לייצג את ארמניה באירוויזיון 2008 ביחד עם מלחין ומפיק המוזיקה הקנדי-ארמני שהלחין את שירה "Qele Qele" (בוא נלך).
ארמניה צלחה את קדם האירוויזיון ובגמר שהתקיים ב-24 במאי זכתה במקום הרביעי עם 199 נקודות; למרות זאת, היא שברה את שיא המקסימום של ה-12 נקודות, כשקיבלה מ-8 מדינות 12 נקודות, בעוד שהמנצח, דימה בילאן, קיבל 12 נקודות רק מ-7 מדינות.
לאחר סיום האירוויזיון, חולקו כל הפרסים, כשבשנה זאת נוסף פרס חדש, פרס מעריצים שהוענק על ידי אתר שוודי בו היה על הגולשים להצביע לשיר שהכי אהבו בתחרות כשגילו של האמן מתחת ל-25 שנים.
ב-1 באפריל סירושו הוציאה את השיר "Erotas" או "Erotas Ksafniko" (אהבה פתאומית), שיר בשפה היוונית.
הקליפ יצא בארמניה, קפריסין ויוון.
השיר הולחן על ידי הייקו ונכתב על ידי נטליה גרמנו, שכתבה גם את השיר הזוכה של יוון באירוויזיון 2005 "My Number One" אותו שרה הלנה פפאריזו.
סירושו הופיעה לראשונה עם השיר בטקס פרסים ארמני באפריל.
ב-4 באפריל סירושו הופיעה לראשונה עם שירה החדש "Havatum en" (אני מאמינה) במוסקבה, במהלך טקס פרסי המוזיקה הארמני.
בשנה זאת, סירושו ביקרה בישראל כשהוציאה סינגל ביחד עם בועז מעודה וילנה טומשביץ', שהתחרו נגדה באירוויזיון 2008. הסינגל נקרא "זמן לתפילה".
את מילות השיר כתב הנשיא שמעון פרס והקליפ לשיר צולם באילת וירושלים.
באירוויזיון 2009 סירושו הייתה הדוברת של ארמניה כשחשפה את תוצאות ההצבעה של מדינתה בגמר האירוויזיון.
ב-4 ביוני 2009, סירושו התחתנה עם לבון קוצ'ריאן, בנו של נשיא ארמניה השני, רוברט קוצ'ריאן.
בשנה זאת זכתה סירושו בפרס "הזמרת הארמנית המפורסמת ביותר" (פרס תשיר), מוסקבה.
בנוסף, היא ביצעה בטקס זה את הלהיט "Qele Qele" אותו שרה באירוויזיון 2008.
בפברואר 2010 סירושו הופיעה בקדם האירוויזיון הארמני עם סינגל חדש שכתבה "Havatum Em" (אני מאמינה).
בסוף פברואר סירושו הוזמנה להתארח עם הסינגל החדש גם בקדם האירוויזיון של מלטה.
בנוסף, היא התארחה בתוכניות האירוח הפופולריות ביותר במלטה והופיעה עם הסינגל החדש במופע צדקה ארצי-שנתי.
בתחילת יוני, סירושו הוציאה את אלבומה החדש "Havatum Em" לאחר הפרש של שלוש שנים מהאלבום הקודם.
האלבום כולל בתוכו, בין היתר, את הלהיטים: "Erotas", "Havatum Em" ואת השיר שכתב שמעון פרס "Time To Pray".
במהלך ראיון במלטה עם esctoday.com, סירושו נשאלה האם תחזור לייצג את ארמניה בתחרות האירוויזיון בעתיד, היא השיבה שאם הרבה אנשים, וביניהם המעריצים שלה, יהיו מעוניינים היא תחזור לייצג את ארמניה.
ב-11 ביוני 2011 סירושו תופיע במסגרת סיבוב הופעות בליון, צרפת.
סירופ סוכר (בלועזית: Treacle - טרקל) הוא סירופ מתוק המיוצר במהלך זיקוק קנה סוכר.
הסירופ משמש בבישול ואפייה כממתיק.
מקובל לסווג את סירופ הסוכר לשני סוגים:
סירופ מוזהב - סירופ סוכר שצבעו בהיר.
סירופ זה משמש מרכיב עיקרי בטורט סירופ סוכר.
סירופ שחור או סירופ כהה - שצבעו שחור, וטעמו מר במקצת (אולם צבעו בהיר מהדבשה).
באנגלית תיכונה שדוברה באנגליה בימי הביניים, שימש המושג "סירופ סוכר" (Triacle) לתיאור חומר רפואי טבעי שנועד לשמש כטיפול נוגד רעלים, הכשות נחשים ומחלות שונות.
המושג עבר גלגולים רבים, והוא נבע מהמילה הצרפתית העתיקה triacle, שנבעה מהמילה הלטינית וולגרית triacula, שנבעה מהמילה הלטינית theriaca, שהגיעה מהמילה היוונית θηριακή (thēriakē), שהיא צורת הנקבה של θηριακός (thēriakos), שמשמעה "לטפל בחיות ארסיות", משמעות שהגיעה מהמילה θηρίον (thērion), שפירושה "חיית פרא".
בספרו של לואיס קרול "עליזה בארץ הפלאות" מספר העכבר לעליזה על שלוש עלמות הגרות בתחתית הבאר.
העכבר מציין כי מדובר בבאר של סירופ סוכר.
הכובען המטורף מסביר לעליזה כי כשם שמוציאים מים מבאר מים כך מוציאים סירופ סוכר מבאר סירופ סוכר.
עליזה מביעה ספקות בקיום באר מעין זו, ובסיפור זה מבקר קרול את האמונה במעיינות מרפא, מאחר שבאנגלית הביטוי "באר סירופ סוכר" (Treacle Well) הוא ביטוי המציין מעיין מרפא.
סירי היא מערכת בינה מלאכותית אוניברסלית מסוג עוזרת אישית וירטואלית עבור מכשירי iOS ו-MacOS X של חברת אפל.
המכשירים הכוללים בתוכם את המערכת הם אייפון 4s ומעלה, אייפד 3 ומעלה, אייפד מיני ומעלה ואייפוד טאץ' (דור חמישי), ומחשבי Mac בעלי Mac OS Sierra ומעלה.
המערכת מעבדת שפה טבעית מדוברת, כדי לענות על שאלות, לתת המלצות, לבצע פעולות בהתאם לבקשות המשתמש ולענות על שאלות באמצעות משאבי המידע וולפרם אלפא ווויקיפדיה.
מאפייני המערכת כוללים הסתגלות להעדפותיו של המשתמש לאורך זמן והצגת תוצאות אישיות, בנוסף ליכולת להזמין מונית או אפילו להזמין מקום במסעדה לארוחת ערב.
באוקטובר 2013 נודע שקולה של סירי באנגלית הוא קולה של סוזן בנט, מדבבת מאטלנטה.
את הגרסה העברית קריינה גלית גורא-עיני.
סירי נוסדה בדצמבר 2007 על ידי Dag Kittlaus (מנכ"ל), Adam Cheyer (סמנכ"ל הנדסה) ו-Tom Gruber (סמנכ"ל עיצוב), יחד עם Norman Winarsky מקבוצת SRI.
ב־13 באוקטובר 2008 הודיעה סירי על גיוס מימון בסך 8,500,000 דולר, בראשות במנלו ונצ'רס.
בנובמבר 2009, השיגה החברה בסבב מימון נוסף 15.5 מיליון דולר מאותם משקיעים, אך הפעם בראשות מיליארדר מהונג קונג בשם Ka-shing.
סירי נרכשה על ידי אפל ב-28 באפריל 2010 וב-4 באוקטובר 2011 הודיעה אפל שסירי תיכלל במערכת ההפעלה של אייפון 4S.
הגרסה החדשה של סירי משולבת במערכת iOS, ומאפשרת אינטראקציה קולית עם יישומים רבים, כולל תזכורות, מזג אוויר, מניות, הודעות, דואר אלקטרוני, לוח שנה, אנשי קשר, פתקים, מוזיקה, שעונים, דפדפן אינטרנט, וולפראם אלפא ומפות.
סירי תומכת במגוון שפות: אנגלית, עברית, צרפתית, גרמנית, יפנית, ערבית, מנדרינית, קנטונזית, דנית, הולנדית, טורקית, ספרדית, פורטוגלית, קוראנית, רוסית, שוודית, תאית, נורווגית ספרותית, איטלקית, פינית, ומלאית.
לאחר הודעת אפל על שילוב סירי באייפון 4S, החברה הסירה את אפליקציית סירי שהייתה זמינה להורדה עבור כל דורות האייפונים בחנות Appstore.
לאחר שאפל החליטה לשלב את סירי רק באייפון 4S, מתוך טענה שהיא דורשת מעבד A5 (טיעון אבסורדי כיוון שפעולות החישוב המורכבות מאחורי המערכת נעשות בחוות השרתים של אפל ולא במכשיר הנייד) החלו מספר האקרים בניסיונות להתאימה גם לאייפון 4, אייפון 3GS, אייפוד טאץ' ומכשירי אייפד.
לבסוף סירי הותאמה למכשירים ישנים יותר מ-4S והועברה על ידי האקרים לשרתים חיצוניים שלא קשורים לאפל, ובכך הפכה סירי למערכת בינה מלאכותית אוניברסלית עבור כל מכשירי iOS (בהנחה שבוצעה על מכשיר ה-iOS פריצת iOS).
במרץ 2016 נוספו לרשימת השפות הנתמכות מלאית, פינית ועברית.
סירי קיבלה תגובות חיוביות מאוד על קלות השימוש בתוכנה ומעשיותה, ועל היותה בעלת "אישיות" לכאורה.
יו"ר ההנהלה של גוגל לשעבר, אריק שמידט, כבר הודה כי סירי עלולה להוות "איום תחרותי" על עסקי ליבת החיפוש של החברה.
גוגל מייצרת חלק גדול מהכנסותיה מהצגת קישורים ממומנים בתוצאות החיפוש.
הסכנה נובעת מהעובדה כי סירי היא מדיום שאינו ויזואלי, ולכן לא תינתן למשתמשים הזדמנות להיחשף לפרסומות.
כתב הגארדיאן, העיתונאי צ'ארלי ברוקר מתאר את טון הקול של סירי כ"כנוע" תוך שהוא מציין כי זה עובד "היטב, באופן מעצבן".
עם זאת, ארגונים כמו איגוד חירויות האזרח האמריקני ו-NARAL Pro-Choice America מתחו ביקורת על סירי, לאחר שמשתמשים גילו כי אינה מספקת מידע על מיקומם של אמצעי מניעה או מרפאת הפלות, ופעמים מפנה משתמשים אל מרכזים למניעת הפלות במקום.
אפל בתגובה אמרה, כי זו היא תקלה שתתוקן בגרסה הסופית.
נטען כי מרפאות הפלות לא נמצאו בחיפוש סירי כי הם לא השתמשו במילה "הפלה" בתיאור בית העסק.
באותה תקופה התעוררה מחלוקת, כיון שסירי מציעה מקומות לקניית סמים לא חוקיים, לשכירת זונה, או לזריקת גופה, אך לא מציעה מקומות לרכישת אמצעי מניעה או שירותי הפלה.
אפל מסרה בתגובה כי התנהגות זו אינה מכוונת וזהו חלק מתוך בעיות גרסת הבטא, ושיפורים יוכנסו למוצר הסופי.
סירי לא התקבלה היטב בקרב אנשים הדוברים אנגלית במבטא כבד, ביניהם: סקוטים, אמריקאים בבוסטון ובדרום ארצות הברית.
לאחר כנס ה-WWDC של שנת 2012, הוצגו שיפורים של סירי בהבנת מבטאים שונים ונוספו לה השפות איטלקית וספרדית.
אם כי פונקציות רבות עדיין דורשות שימוש במסך מגע, הפדרציה הלאומית של העיוורים מתארת את האייפון בתור "המכשיר הנייד היחידי בעל נגישות מלאה שעיוור יכול לקנות".
בארצות הברית הוגשה תובענה ייצוגית נגד אפל, בטענה שמשנת 2014 עד 2024 סירי הקליטה באופן שגרתי שיחות פרטיות של משתמשים שהפעילו בלא כוונה את סירי, והשיחות הללו הועברו לצדדים חיצוניים, בהם מפרסמים.
חלק מהתובעים טענו כי לאחר שאזכרו מותגים ידועים החלו לקבל פרסומות למוצרים שהוזכרו.
בהסדר פשרה אפל הסכימה לשלם 95 מיליון דולר, וכל אחד מהתובעים יקבל 20 דולר אמריקאי.
כחלק מההסדר אפל לא נדרשת להודות באשמה או באחריות.
בפרק "התחלת בדיקת בטא" של סדרת הטלוויזיה "המפץ הגדול", ראג' קונה iPhone 4S, ומדמיין שהוא במערכת יחסים עם סירי.
בחלומו, הוא לוקח פרחים למשרד של סירי, שם הוא פוגש את התגלמותה של סירי כאישה, והאילמות הסלקטיבית שלו מונעת ממנו לדבר איתה.
ביוטיוב ישנו סרטון פופולרי (של הצמד "סמוש") שכותרתו: "סירי ניסתה להרוג אותי!", בו מופיעה סירי המקבלת רצון משלה, לאחר ש-iPhone 4S נזרק ופוגע בקיר.
אנגלית (אוסטרליה, ארצות הברית, דרום אפריקה, הודו, הממלכה המאוחדת, ניו זילנד, סינגפור, קנדה)
סינית קנטונזית (הונג קונג, סין)
ספרדית (ארצות הברית, מקסיקו, ספרד, צ'ילה)
ערבית (איחוד האמירויות הערביות, ערב הסעודית)
צרפתית (בלגיה, צרפת, קנדה, שווייץ)
ב-iOS 6 מותקנת המערכת החדשה שלה נוספו יכולות טכניות רבות נוספות כמו:
ספורט - תוצאות, זמנים, הרכבי קבוצות ועוד
קולנוע - זמני הקרנות, פרומואים, ביקורות ועוד
מסעדות - הזמנות, תמונות וביקורות מבקרים
סירוק לופטון הוא שחקן אמריקאי, שהחל את קריירת המשחק שלו בגיל 9, עם תפקידים קטנים רבים.
הוא ידוע בעיקר בזכות תפקידו כג'ייק סיסקו, מסדרת הטלוויזיה המצליחה "מסע בין כוכבים: חלל עמוק 9" בשנים 1993–1999 - תפקידו הטלוויזיוני הראשי הראשון.
ללופטון היה תפקיד קבוע, כשחקן הכדורסל המקצועי קרטיס ת'ורפ, בסדרת הדרמה "The Hoop Life" של רשת "שואוטיים", וכן תפקיד אורח קבוע, בסדרה "Soul Food" באותה הרשת, כסטודנט למשפטים אנתוני קרטר.
על פי דיווחים בכלי תקשורת שונים, ביוני 2005 סיים לופטון הפקתו של אלבום היפ הופ, שהיה מתוכנן לצאת להפצה בחנויות בספטמבר 2005. עם זאת, נכון לשנת 2012 - האלבום טרם יצא.
לופטון הופיע כדמות בשם "טומי ויאר" בפרק "Darkroom" של סדרת הטלוויזיה של רשת "CBS" האמריקאית "CSI: מיאמי", ששודר ב-13 בנובמבר 2006.
לופטון הוא אחיינו של שחקן הבייסבול קני לופטון.
סירטואין הוא שמה של קבוצת גנים, המקודדת לחלבונים או אנזימים בעלי שם זהה.
לפי מחקרים מסוימים, קיים קשר בין חלבונים אלו לבין עיכוב תהליכי ההזדקנות כשלעצמה, ואולי גם שורת מחלות הקשורות אליה, כגון אלצהיימר, סוכרת, דלקות ועוד.
אולם, מחקרים אחרים לא מצאו השפעה מיטיבה של סירטואינים על תהליכי הזדקנות, כך שכיום הדבר נתון במחלוקת במחקר.
עוד גילה הצוות, כי הקואנזים נוגד החמצון NAD, ניקוטין אמיד אדנין דינוקלאוטיד (Nicotinamide Adenine Dinucleotide) מסייע להפעלתו של SIR, גילוי שהשתלב עם הידע שכבר היה קיים קודם לכן, בדבר יכולתם של נוגדי חמצון להפחית מקרי סרטן ולהאט את קצב ההזדקנות.
תוצאה זו השתלבה יפה גם היא, עם תוצאותיהם של מחקרים קודמים, שהראו כי "דיאטת רעב", הפחתה של כ-30% בכמות הקלוריות שסופג יצור חי גורמת להארכת תוחלת החיים שלו, בכשליש עד חצי.
העובדה שהתוצאה האחרונה, הארכת תוחלת החיים עקב דיאטת רעב הייתה אוניברסלית, דהיינו, נכונה לכל יצור חי כנראה, החל מחד תאיים ועד לפרימטים (קופים דמויי אדם) גרמה לחוקרים להניח שהאנזים והגן שגילו, בהנחה שהם אכן קשורים ל"דיאטת הרעב", אף הם אוניברסליים בכל עולם החי, לרבות אולי בבני אדם.
ההיפותזה של גוארנטה וצוותו הייתה אם כן, שסירטואין הוא לפחות אחד הגורמים המופעלים על ידי דיאטת רעב, והוא משמש כמתווך, המאפשר לה להאט את ההזדקנות ואת ההתדרדרות הבריאותית הנילווית אליה.
ואחד מתלמידיו של גוארנטה, פרופסור דייוויד סינקלייר, הנחשב כיום לאחד ממובילי תחום המחקר הזה הצליח ב-2004 לקשר אמפירית בין "דיאטת רעב" לסירטואין.
לפי סקירה של מחקרים שהתפרסמה ב aging and disease כרך 9 גיליון 6 (2018) לא נמצאה השפעה מיטיבה של הסירטואינים על תהליכי הזדקנות בבני אדם.
הגן שגוארנטה וצוותו חקרו בשמרים קרוי כיום Sir2. גן זה ולפחות שישה גנים "סירטואינים" נוספים, הדומים לו, התגלו מאז, בתאי גופם של יונקים ואף בבני האדם.
אצל היונקים, סירטואין1, סירטואין 6 וסירטואין7 נמצאו בגרעין התא, סירטואין2 בציטופלסמה וסירטואין3, 4 ו-5 במיטוכונדריה.
המוסכמה המדעית כיום אומרת, שלפחות אחד הגורמים מאריכי החיים, המופעלים כתוצאה מדיאטת רעב, הוא סירטואין וכי ניתן להפעילו באמצעות כימיקלים שונים כמו רסברטרול, גם ללא דיאטת רעב.
ב-2010 הוכיחה קבוצת חוקרים ישראלים מאוניברסיטת בר-אילן, האוניברסיטה העברית ואוניברסיטת קרנגי מלון, שבפיטסבורג, פנסילבניה, שעכברים זכרים, בעלי כמות גדולה של Sirt6 חיים יותר מעכברים זכרים, שבהם יש כמות רגילה של סירטואין זה.
התרכובת הסינתטית Sirt1720 פותחה על ידי חברת Sirtris, שהוקמה על ידי דייוויד סינקלייר, במטרה לחקות פעילות של רסברטרול, המשפעל סירטואין.
החיקוי המלאכותי פועל עם זאת בעוצמה גדולה בהרבה מהרסברטרול עצמו.
ב-2011 הוכיחה קבוצת חוקרים, כי הוספתה של התרכובת הזו, גורמת להארכת חייהם של עכברים שמנים, כך שיחיו כמו חבריהם בעלי המשקל הנורמלי ואף לא יחלו במחלות האופייניות לעכברים שמנים.
ובספטמבר 2013 התפרסם מחקר שהראה ש-Sirt1 דוחה את סימני ההזדקנות ומאריך את חייהם של עכברים בכלל, כלומר, בין אם שמנים ובין אם רזים ומשני המינים.
מחקרים אחרים מראים כי סירטואין הוא גורם חשוב בפעולות קוגניטיביות מורכבות, כמו יצירת ושימור זיכרונות ואף פיקוח על מצבי רוח.
הוא יכול, ככל הנראה, לסייע לתאי עצב של עכברים לשרוד, גם אם העכבר חולה במחלה הגורמת למוות עצבי, כמו אלצהיימר, ובנוסף, הוא גם יכול כנראה לעכב את התפתחותן של מחלות הזדקנות אחרות, כמו סוכרת, מחלות לב ואף סרטן.
לגבי הסוכרת, חברות תרופות רבות פועלות כיום לפיתוח תרופות המבוססות על חלבוני הסירטואין.
הפיתוח התרופתי מתמקד בחולי סוכרת, מאחר שסוכרת היא מהבולטות במחלות ההזדקנות, ותרופות המבוססות על רזברטרול ועל סירטואין סינתטי אמורות להוריד משמעותית את לחץ הדם ואת רמת האינסולין בחולי סוכרת מסוימים.
סירטיר הוא דמות בדיונית של נבל-על המופיע בחוברות הקומיקס תור ביקום מארוול קומיקס.
הדמות הופיעה לראשונה בחוברת Journey into Mystery #97 מאוקטובר 1963, ונוצרה על ידי הכותב סטן לי והמאייר ג'ק קירבי.
כמו מקבילו מהמיתולוגיה הנורדית, סירטיר הוא שד אש ממוספלהיים.
הקומיקס העמיק את דמותו של סירטיר, והפך אותו לאב כל שדי האש.
סירטיר הופיע בסדרות האנימציה "ספיידרמן וחבריו המדהימים", האוונג'רס: סדרת האנימציה ו"האוונג'רס התאספו!".
חרבו הייתה מוקד עלילת הסרט המצויר "תור: עלילות אסגרד", והוא עצמו הופיע בסרט "הענק הירוק נגד".
את דמותו בסרט הלייב אקשן "תור: ראגנארוק" מדבב השחקן קלנסי בראון בעוד הבמאי טאיקה וואטיטי מגלם את דמותו באמצעות לכידת תנועה.
כנזכר לעיל, סירטיר הוא שד אש ובעל טינה לאודין.
הוא שוחרר מכלאו בידי לוקי, ונשלח יחד עם ענק הסופה סקאאג לכדור הארץ.
שם הצמד נתקל באודין, תור ובלדר, ולפני שהחל הקרב, אודין פינה את תושבי כדור הארץ.
לאחר שסקאאג הובס, סירטיר הולך לקוטב הצפוני כדי להמיס קרחונים ולגרום לשיטפון, אך תור באמצעות חרב אודין לוכד אותו במטאוריט.
הוא וענק הקרח יימיר זומנו לכדור הארץ בידי כת בשם בני שטניש.
בעזרת האביר השחור ודוקטור סטריינג', האוונג'רס הערימו על סירטיר ויימיר וגרמו להם להביס זה את זה.
סירטיר ניסה לפלוש לאסגרד במהלך שנת אודין, אך הובס ונכלא.
הוא חזר עם חרב האבדון הענקית "שחר", ולאחר ששלח קבוצות שדים לתקוף את כדור הארץ הסתער על אסגרד.
הוא הביס את אודין ותור, אך לוקי עיכב את סירטיר עם אשליות עד שאודין התאושש ונלחם נגדו עד שהשניים נפלו לקרע ממדי.
כשאודין חוזר לאסגרד, הוא מגלה כי ספג את מהותו של סירטיר, שהשתלט עליו.
סירטיר מצליח לחזור לצורתו הפיזית ותוקף עד אסגרד, עם שתור עם כוח אודין מגרש אותו לים הלילה הנצחי.
סירטיר מופיע במהלך הראגנארוק, שם הסתער על אסגרד ותקף את תור.
כאשר החוצן בטא ריי ביל ביקר בחורבות אסגרד, הוא ראה את גופתו המתה של סירטיר אוחזת ב"שחר".
כאשר תור נכנס לשנת אודין, הוא מצא את אביו בלימבו בין חיים למוות, נגד סירטיר.
למרות שתור עזר לו, אודין העדיף להישאר בלימבו כדי להגן על האסגרדים מסירטיר.
במהלך אירועי "הפחד עצמו", לוקי עשה עסקה עם סירטיר: בתמורה לשחרורו, סירטיר יביא לו את "צל הדמדומים".
לאחר ששכתב את היסטוריית "הנחש" בעזרת צל הדמדומים ויצר לו חולשה, לוקי שיסה את סירטיר באסגרד האפלה של הנחש ותעתע בו.
סירטיר חזר למוספלהיים, שם שיתף פעולה עם מאסטר וילסון מהעולם האחר, במהלכה ירתום את אלי המנצ'סטר למודרניזציית העולם-האחר.
למעשה, כוונתו של סירטיר הייתה לרתום את כוחם להרס המציאות, ובעידוד לוקי וילסון הרג אותם.
למרות זאת, סירטיר היה חזק דיו כדי להרוס את אסגרדיה ויגדראסיל.
לפני שהמשיך בדרכו, תור הרג אותו ואודין העביר את כוחותיו החדשים לחלל-אסגרד.
עם זאת, כאשר גשר ביפרוסט נופץ, סירטיר נראה כאחד מהאויבים הרבים שתקפו את כדור הארץ.
הוא גורש בחזרה למוספלהיים בידי היימדל.
Sirtex Medical Limited (סירטקס) היא חברת אביזרים רפואיים שבסיסה באוסטרליה, המספקת טיפול רדיואקטיבי לסרטן הכבד שאינו ניתן לניתוח, הנקרא מיקרוספירות SIR-Spheres.
בראש החברה עומד כיום מר גילמן וונג, שזכה בתואר מנכ"ל השנה לשנת 2012 של כתב העת CEO Magazine.
כאשר משתמשים במיקרוספירות SIR-Spheres (סירספרס) לטיפול בסרטן הכבד, הטיפול נקרא "טיפול קרינתי פנימי וממוקד לכבד", או בראשי תיבות באנגלית SIRT.
זוהי אפשרות טיפול חדשה יחסית לאנשים הסובלים מסרטן כבד שאינו ניתן לניתוח SIR-Spheres הן כדוריות רדיואקטיביות קטנטנות, גודלן כשליש מרוחבה של שערת אדם, והן מוזרקות לתוך הגידול שבכבד.
למיקרוספירות הרדיואקטיביות זמן מחצית חיים של כ-64 שעות.
הטיפול ניתן על ידי רדיולוג פולשני המתמחה בטיפולים ממוקדים בפולשנות מזערית.
ההליך מתבצע בדרך כלל בהרדמה מקומית.
חתך קטן נעשה במפשעתו של החולה וצנתר גמיש מונחה לתוך הכבד במעלה עורק הירך שברגל עד אתרי הגידול.
הצנתר נע דרך עורק הכבד וממוקם על ידי הרדיולוג הפולשני כך שיתאפשר עירוי של מיקרוספירות SIR-Spheres לאתר הגידולים.
עירוי המיקרוספירות נמשך כ-15 דקות, וההליך כולו נמשך כשעה.
רוב המטופלים משתחררים בתוך 24 שעות.
סרטן כבד ראשוני או קרצינומה של תאי הכבד (HCC) היא הצורה השכיחה ביותר של סרטן הכבד והיא אחראית לכ-90% מגידולי הכבד הממאירים במבוגרים.
סרטן כבד הוא הסרטן השישי בשכיחותו בעולם וסיבת המוות השלישית לתמותה מסרטן בעולם.
יותר מ-600,000 מקרים של סרטן כבד מאובחנים מדי שנה בעולם.
ההיארעות של קרצינומה של תאי הכבד (HCC) עולה בשל שיעורים עולים של זיהום כרוני בדלקת כבד מסוג B ודלקת כבד מסוג C באסיה.
גורמי סיכון אחרים כוללים העמסת יתר של ברזל, שחמת כבד בגלל אלכוהול ומספר הפרעות מולדות.
שיעורי שרידות של חמש שנים לחולי סרטן הכבד נחשבים לנמוכים לעומת סוגי סרטן אחרים.
סרטן המעי הגס (CRC) הוא סיבת המוות השלישית בשכיחותה לתמותה הקשורה לסרטן בעולם המערבי.
מעריכים שמחלה זו מאובחנת אצל 1.6 מיליון איש בעולם מדי שנה.
אצל כ-50% מחולי סרטן המעי הגס (CRC) מתגלות גרורות בכבד.
סרטן המעי הגס הגרורתי (mCRC) הוא בדיוק סוג הסרטן שלמטרת הטיפול בו, פיתחה חברת Sirtex את המיקרוספירות SIR-Spheres.
ההערכה היא שבקרב 30-40% מן החולים המתקדמים, הכבד הוא אתר ההתפשטות היחיד.
באבחנה הראשונית, ל-20–25% מן החולים יהיו גרורות בכבד הניתנות לאיתור קליני, ועד 50% מכל החולים יפתחו גרורות בכבד לאחר כריתת הגידול הראשוני בתוך שלוש שנות מעקב.
מתוך חולים אלה עם מחלת כבד גרורתית, כ-25% בממוצע יתאימו לניתוח כריתה של הגידול בכבד, שהוא הריפוי הפוטנציאלי היחיד הזמין לחולים.
השאר מתאימים לצורות טיפול חליפיות, כמו כימותרפיה וטכנולוגיות אחרות, ובכללן מיקרוספירות SIR-Spheres.
Sirtex (סירטקס) חוקרת כיום דרכים חדשות לטיפול בצורות אחרות של סרטן בעזרת טכנולוגיית SIR-Spheres.
המחקר נערך באוניברסיטה הלאומית של אוסטרליה (ANU) ובמוסדות נוספים בארצות הברית ובאירופה.
Sirtex מפתחת גם טכנולוגיה חדשה במטרה לשפר את הטיפול בחולי סרטן ואת שרידותם.
כיום מתרכז מחקר זה בשלושת התחומים הבאים:
"היפרתרמיה ממוקדת" - ההכנות למחקרים טרום-קליניים החלו בשנת 2009 באוניברסיטה הלאומית של אוסטרליה בקנברה, באוניברסיטת סידני ובמוסדות אחרים.
המטרה היא לקבוע אם חימום הגידול יגדיל את היעילות של SIR-Spheres.
"מיקרוספירות חלולות" - חברת Sirtex (סירטקס) היא היחידה בעולם המחזיקה בזכויות לטכנולוגיה של מיקרוספירות חלולות ומתכלות, פרי פיתוח של אוניברסיטת ניו סאות ויילס (UNSW) האוסטרלית.
החברה חוקרת אם אפשר להשתמש במיקרוספירות חלולות להעברת מגוון חומרים טיפוליים, בכללם תרופות כימותרפיות.
"טכנולוגיית רדיופרוטקטור" - Sirtex ומרכז חקר הסרטן ע"ש פיטר מק'קלום במלבורן פיתחו תרכובת המגנה על עור בריא מן ההשפעות המזיקות של חשיפות לקרינה.
בכך טמונה תועלת פוטנציאלית למגוון רחב של חולי סרטן.
הטכנולוגיה עשויה גם להרחיב את מספר החולים היכולים לקבל טיפול במיקרוספירות SIR-Spheres.
היא גם עשויה לסייע בהגנה על חולים עם סרטן ראש, שד או צוואר מקרינת אלומה חיצונית בזמן הטיפול.
תוצאות המחקר האחרון והמקיף ביותר עד כה שהעריך את SIRT בגרורות בכבד הנובעות מסרטן המעי הגס הוצגו בכנס ASCO בשנת 2012, ASCO-GI 2013, ו-ASCO 2014. חלקי המשנה השונים של מחקר MORE בראשותו של Andrew S.
Kennedy M.D, המשמש רופא ראשי במכוןRadiation Oncology Sarah Cannon Research Institute בנשוויל, טנסי, הוכיחו בטיחות ויעילות גם בקרב קשישים.
מקבץ הנתונים האחרון שהוצג בכנס ASCO בשנת 2014 הוכיח את היכולות לנבא את הצלחת SIRT תוך שימוש בבדיקות מעבדה סטנדרטיות לפני הטיפול.
בנוסף, מחקר SIRFLOX (סירפלוקס) שהוא מחקר כלל-עולמי, סיים את גיוס החולים בשנת 2013 והוא יעריך את מיקרוספירות SIR-Spheres כקו טיפול ראשון לגרורות סרטן המעי הגס.
סירי הוּסְטְוודט היא סופרת ומסאית אמריקאית.
הוסטוודט נולדה בנורת'פילד, מינסוטה, לאם נורווגית ואב אמריקאי .
ב-1977 סיימה לימודי תואר ראשון בהיסטוריה במכללת סיינט אולף שבעיר הולדתה.
שנה לאחר מכן עברה לניו יורק כדי ללמוד באוניברסיטת קולומביה, שם קיבלה תואר דוקטור בספרות אנגלית על דיסרטציה בנושא דיקנס.
בשנת 1981 פגשה את הסופר פול אוסטר ושנה לאחר מכן השניים נישאו, לאחר שאוסטר התגרש מאשתו הראשונה.
לשניים יש בת משותפת, הזמרת סופי אוסטר ונכד אחד, והם מתגוררים בברוקלין, ניו יורק.
הוסטוודט היא מחברתם של קובץ שירים, שישה רומנים, שני ספרי מסות, ועוד מספר ספרים עיוניים.
בנוסף היא כתבה מספר רב של מאמרים לכתבי עת בנושאי פסיכואנליזה ונוירולוגיה.
ספריה היו מועמדים למספר רב של פרסים ספרותיים ברחבי העולם.
בעיניים קשורות, רומן, מאנגלית: משה רון, הספריה החדשה - הוצאת הקיבוץ המאוחד, 1998
אשר אהבתי, רומן, מאנגלית: בועז וייס, הוצאת מודן, 2004
תוגותיו של אמריקאי, רומן, מאנגלית: דורית בריל-פולק, הוצאת מודן, 2008
קיץ ללא גברים, רומן, מאנגלית: מיכל כהן, עם עובד, 2012
האישה הרועדת: או, תולדות העצבים שלי, מסה אוטוביוגרפית, מאנגלית: יוסי מילוא, עם עובד, 2014
סירוצינה או סירוצין (בבלארוסית: Сіроціна או Сіроцін בהתאמה; ברוסית: Сиротино, סירוטינו, ביידיש: סיראָטינע) הוא כפר קטן במחוז ויטבסק שבבלארוס, בו התקיימה עד השואה קהילה יהודית גדולה.
היישוב נזכר לראשונה במאה ה-17, ובחלוקת פולין השנייה בשנת 1793 נכלל בשטחי האימפריה הרוסית.
בתקופה הסובייטית עזבו מאות יהודים את הכפר, ופעל בו בית ספר יידי.
עם כיבוש היישוב בידי הגרמנים ביולי 1941, במהלך מבצע ברברוסה, החלו אלו לשדוד את רכוש היהודים בו, וחטפו גברים יהודים מהיישוב לעבודות כפייה, בהן נרצחו כ-40 יהודים.
בהמשך צורפו לעבודות הכפייה גם נשים, קשישים וילדים יהודים מהכפר.
בסתיו 1941 רוכזו יהודי הכפר בגטו קטן שהוקם בו, אליו נכנסו מעת לעת שוטרים גרמנים ובלארוסים, וביצעו בו מעשי שוד.
ב-18 בנובמבר 1941 רצחו גרמנים ושוטרים בלארוסים את כל יושבי הגטו שבכפר בגיא סמוך ליישוב.
מקצת היהודים ששרדו את המלחמה לא חזרו לסירוצינה.
סירוס הוא אי בקבוצת האיים הקיקלאדיים שבים האגאי.
העיר הגדולה באי, ארמופולי (Ερμούπολη) , היא בירת האיים הקיקלאדיים ועיר נמל חשובה בים האגאי.
בה נמצא קמפוס אוניברסיטת הים האגאי, נמל תעופה בינלאומי (IATA = JSY; ICAO = LGSO) וכמה קונסוליות של מדינות אירופאיות.
העיר השנייה בגדלה, אנו סירוס (Άνω Σύρος) מתנשאת על הר ובראשו מצודה שהוקמה בימי השלטון הוונציאני באי.
הרשות המוניציפלית של האי כוללת גם את שני האיים הזעירים הבלתי מיושבים ורוריוסה וגיירוס (Γυάρος) הנמצאים צפונית לו.
באי קיימים ממצאים מלפני 5,000 שנה, מתקופת הברונזה ביוון העתיקה.
שרידים המשויכים לתרבות הקיקלאדית התגלו באתר קסטרי (Καστρί) וזהו אחד המקומות המיושבים העתיקים ביותר שהתגלו באזור יוון.
האי יושב ככל הנראה על ידי הפיניקים ונודע כמקומו של הפילוסוף פרקידס, בן המאה השישית לפנה"ס, מורו של פיתגורס.
במהלך ימי הביניים נכבש האי על ידי סיציליה, האימפריה הערבית, הרפובליקה של ונציה (מ-1204) והאימפריה העות'מאנית (מ-1522).
ב-1522 נכבש האי על ידי ח'יר א-דין ("ברברוסה"), שודד ים, מדינאי ואדמירל עות'מאני שפעל בשירותו של הסולטאן סולימאן המפואר.
לאיים הוענק חופש דת והקלות במיסים.
בפרט זכתה לתמיכה הכנסייה הקתולית באי.
מיקומו האסטרטגי של האי תרם לכך שהוא היה תמיד בסיס ימי מבוצר.
תושבי האי, שרובם היו קתולים (בניגוד לתושבי יוון שהיו יוונים-אורתודוקסים) וזכו לאוטונומיה במסגרת האימפריה העות'מאנית, שמרו על נייטרליות בעת מלחמת העצמאות היוונית.
עקב השקט היחסי באי, זרמו אליו פליטים יוונים מאסיה הקטנה, כיוס, ספצס ומקומות נוספים.
פליטים אלה למעשה בנו את העיר ארמופולי כעיר גדולה.
ב-1829 סופח האי לממלכת יוון.
עקב כך גדלה מאוד השפעת הכנסייה יוונית-אורתודוקסית באי.
כן הגיעו לאי בעלי ממון שבנו בו בתי קיט ובתי מידות ותרמו להמרצת הכלכלה המנומנמת.
ב-1854 הכתה באי מגפת כולרה.
עד שנות ה-60 של המאה ה-19 הוקמו בעיר מבני ציבור בסגנון נאו-קלאסי שתוכננו על ידי אדריכלים מגרמניה ומאיטליה ובהם בית העירייה, תיאטרון אפולו, הספרייה המרכזית ובית החולים, כמו גם מספר וילות פרטיות מחוץ לעיר.
אולם סירוס וארמופלי לא הצליחו לעמוד בתחרות מול נמלי היבשה הגדולים שהחלו להתפתח במהירות בפטרס ובפרט בפיראוס ולקראת מפנה המאה העשרים האי שקע שוב בנמנום, ושגשוגו היחסי נקטע עקב מלחמות המאה ה-20.
בעוד ארמופולי זכתה לפיתוח מודרני ולאווירה יוונית טיפוסית מוארת ולבנה, הרי שאנו סירוס משמרת אווירה ימי-ביניימית-ונציאנית, עם סמטאות צרות המתפתלות לראש ההר, בתים בגוון אדמה וכנסייה קתולית מרכזית.
מאז שנות ה-80 של המאה ה-20 הפכה כלכלת האי למבוססת תיירות, והוא מציע שירותי תיירות מגוונים וכן מרכז תיירותי, אדמיניסטרטיבי ולוגיסטי לשאר האיים באזור.
סירי סטפן היא שחקנית איסלנדית.
סטפן נולדה ברייקיאוויק בשם סיגריד גיירסדוטיר (Sigríður Geirsdóttir), לאחר מכן עברה עם הוריה לשוודיה ובגיל שש עשרה שבה למולדתה איסלנד.
ב-1960 התחרתה בתחרות מיס אינטרנשיונל הראשונה ונבחרה לסגנית שנייה, היא גם קיבלה את התואר "Miss Photogenic".
לאחר התחרות עברה לארצות הברית ובאמצע שנות השישים חזרה לאיסלנד.
בסוף 1960 הופיעה כמיס איסלנד בסדרה הבלשית "Michael Shayne" ששודרה בNBC.
ב-1961 הופיעה בפרק של קומדיית המצבים "The Tom Ewell Show".
ב-1962 שיחקה בשלושה פרקים של הסדרה הבוורלי הילבילים כעוזרת בית בבית משפחת דרייסדל.
ב-1962 גם שיחקה תפקיד קטן בסרט אודות אדולף היטלר הנקרא "היטלר".
ב-1963 הופיעה בסרט המדע הבדיוני "The Crawling Hand" שם גילמה סטודנטית שוודית הבאה לארצות הברית במסגרת חילופי סטודנטית.
ב-1964 הופיעה בסרט "Bedtime Story" לצד מרלון ברנדו.
ב-1982 הייתה באחד התפקידים הראשיים בסרט "Okkar á milli: Í hita og þunga dagsins" שהתמודד מטעם איסלנד על פרס האוסקר לסרט הזר הטוב ביותר.
סירופ תירס הוא סירופ גלוקוז שמופק מעמילן תירס ומשמש בין היתר כממתיק בתעשיית המזון.
מידת מתיקותו תלויה בהידרוליזה שעבר עמילן התירס, שקובעת את הרכב הסוכרים שבו.
השימוש הראשון בסירופ תירס כממתיק נעשה בשנת 1864, ויש לו שימושים נרחבים כשהעיקרי בהם הוא יצירת סירופ תירס עשיר בפרוקטוז כחומר גלם לתעשיית המזון.
כתוצאה ממחסור באספקת הסוכר שנגרמה ממזג האוויר או מחוסר יציבות פוליטית באזורים שבהם מגדלים קני סוכר, יצרני המזון פנו לשימוש בעמילן ממקור צמחי אחר כתחליף.
בין היתר החל להיעשות שימוש בתעשיית הטחינה הרטובה של תירס, ממנה מופק עמילן תירס.
בשנת 1844 חברת קולגייט מיצתה עמילן מתירס.
בשנת 1864 פותח תהליך אנזימטי שאפשר הכנה של סירופ תירס, שהוא למעשה תערובת אוליגומרים של גלוקוז, מלטוז, והחד-סוכר גלוקוז עצמו, שהיה הרבה פחות מתוק מסוכר (סוכרוז) אבל בעל תכונות פונקציונליות טובות (כגון מסיסות גבוהה, סופג לחות ועוד).
למוצרים כמו סירופ תירס רגיל אין את התכונות הדרושות כדי לשמש ממתיק פופולרי שיחליף את הסוכר המופק מקנה סוכר שכן הם אינם מתוקים מספיק ואינם בעלי שימושים נרחבים.
לתעשיית המזון היה נדרש ממתיק עשיר בפרוקטוז, ואכן בהמשך התקיימו ניסיונות לפתח סירופ שכזה באמצעות שיטות כמו איזומרציה אלקלית של גלוקוז לפרוקטוז ושימוש באנזימים.
בשנת 1967 הוצג על ידי חברת קלינטון תהליך אנזימטי שאפשר לייצר סירופ תירס המכיל 15% פרוקטוז, וב-1978, בעזרת טכנולוגיית הפרדה כרומטוגרפית של פרוקטוז מגלוקוז הצליחו לייצר סירופ תירס המכיל 55% פרוקטוז.
בתחילת שנות השמונים צוות המחקר של חברת Staley הצליח להחליף את כל הגלוקוז בסירופ תירס בפרוקטוז ויצר למעשה סירופ תירס עתיר פרוקטוז, שהפך מאז לממתיק פופולרי.
סירופ תירס (לעיתים מכונה גם סירופ גלוקוז) הוא תערובת מימית, צמיגה, מזוככת ומרוכזת של סוכרים שמקורם בהידרוליזה של עמילן תירס.
ניתן להפיק סירופ גלוקוז ממקורות שונים שאינם תירס כמו חיטה, אורז, תפוחי אדמה ועוד.
הסוכרים שנמצאים בסירופ הם: דקסטרוז, מלטוז, מלטוטריוז וסוכרים מורכבים יותר (אוליגוסאכרידים).
היחסים ביניהם ישתנו בהתאם למקור הסירופ ולתהליך הייצור, וכתוצאה מההרכב השונה יתקבלו סירופים בעלי תכונות שונות.
ככלל, סירופ תירס אינו מכיל עמילן.
ניתן לסווג סירופ תירס לפי DE (dextrose equivalent), מונח שעוזר לתאר את תכונות הסירופ.
המונח מתייחס למידת התקדמות תהליך ההידרוליזה של העמילן ליחידות המרכיבות אותו.
לחלופין, הוא מתאר כמה סוכרים מחזרים יש בסירופ.
המונח אינו מתייחס ישירות לאחוז הדקסטרוז בסירופ, או להרכב הסוכרים הספציפי.
לדוגמה: DE של עמילן הוא 0, ושל תערובת שעברה הידרוליזה מלאה לגלוקוז (דקסטרוז) 100. באופן כללי, ככל שבתערובות המשקל המולקולארי של הסוכרים גבוה יותר, כך ערך ה-DE נמוך יותר.
ניתן למיין את סוגי סירופ הסוכר הזמינים לארבע קטגוריות, על פי ערך DE:
מידת פירוק העמילןטווח ערכי DEהידרוליזה נמוכה20–38הידרוליזה בינונית39–58הידרוליזה גבוהה59–73הידרוליזה גבוהה מאוד74–99
לדוגמה: סירופ תירס בעל DE=49 יכול להכיל 20% דקסטרוז, 31% מלטוז, 18% מלטוטריוז והשאר (31) סוכרים מורכבים.
כל הסוכרים האלו מחזרים, עם יכולת חיזור יורדת.
קיים סירופ תירס עשיר בפרוקטוז (high maltose corn syrup ) שבו מתקבלת אחרי הידרוליזה אנזימטית תערובת דלה בדקסטרוז ורוויה במלטוז.
בתכונותיו הסירופ דומה לסירופ רגיל, אך נוטה לעבור פחות השחמה או קריסטליזציה.
המתכון ליצירת סירופ זה הומצא ב-1970, אז יוצרו כשלוש טונות של הסירופ.
ב-1995 כבר יוצרו ונמכרו 8 טונות, ובשנות ה-90 המאוחרות עלתה הכמות הנצרכת של HFCS בארצות הברית על הכמות הנצרכת של סוכר.
על מנת להבטיח את איכות המוצר ואת יציבות פס הייצור, שניים מהאנזימים בתהליך (אלפא עמילאז וגלוקוז איזומראז) עברו תהליך של הנדסה גנטית שמבטיח עמידות גבוהה יותר.
תהליך ההמרה של עמילן תירס לסירופ סוכר נעשה על ידי הידרוליזה חומצית, אנזימטית או משולבת.
בתהליך ההידרוליזה עמילן (רב-סוכר) מפורק ליחידות קטנות יותר, לדקסטרוז (יחידת הבסיס ממנה מורכב) או לשרשראות קצרות של יחידות דקסטרוז המחוברות יחדיו.
תהליך הייצור מורכב ממספר שלבים כלליים: הידרוליזה, ניקוי, הסרת צבע ואידוי מים.
הידרוליזה חומצית: שלב ההידרוליזה כולל הוספת חומצה לקבל pH=1.65. סיום התגובה נעשה על ידי הוספת בסיס שלאחריו מתחיל שלב הניקוי שבו מסוננים משקעים כמו שמנים, חלבונים וסיבים.
בהמשך מוסף פחם פעיל במטרה לנקות תרכובות צבע וזיהומים נוספים.
בשלב האחרון הסירופ עובר אידוי תחת ואקום עד שנותרים בו 70% מוצקים.
הידרוליזה חומצית-אנזימטית: שלבי ההידרוליזה והסינון זהים להידרוליזה החומצית.
בהמשך מתאימים את הטמפרטורה ואת החומציות של התערובת לתנאים שיאפשרו לאנזימים אלפא עמילאז ועמילוגלוקוזידאז לעבוד באופן מיטבי, ומוסיפים אותם.
האנזימים משלימים את התהליך ומפרקים את שרשראות הסוכר שנותרו בתערובת לתתי יחידות של גלוקוז.
לאחר הגעה לערך DE רצוי התערובת עוברת ניקוי ואידוי.
ככלל, שיטה זו מיועדת עבור הכנת סירופים מתוקים יותר, בהשוואה להידרוליזה חומצית בלבד.
הידרוליזה אנזימטית של משחת עמילן (paste-enzyme-enzyme hydrolysis): עבור הכנת סירופ מרוכז (high dextrose syrup) או מלטודקסטרין.
ההידרוליזה מורכבת משני שלבים: הוספת חומצה, העברה בקיטור בלחץ גבוה עבור קבלת משחה ולאחר מכן הוספת אנזימים הממשיכים לפרק את שרשראות הסוכר, למשל אלפא-עמילאז.
כשריכוז הסוכר מגיע לרמתו הרצויה הסירופ עובר סינון, ניקוי ואידוי.
הידרוליזה אנזימטית (enzyme-enzyme hydrolysis): שלב ההידרוליזה נעשה על ידי הוספת אנזימים בלבד ללא מעורבות חומצה.
לאחר הגעה לערך DE רצוי מתקיימים שלבי סינון, ניקוי ואידוי.
החסרונות המרכזיים של הידרוליזה חומצית הם טעם מר בגלל תגובות צד המייצרות תרכובות לוואי.
כמו כן, נוטה להתקבל סירופ בעל צבע חזק/כהה בשיטה זו.
ניתן להשתמש בסירופ תירס כדי להכין סירופ-תירס עשיר בפרוקטוז על ידי הוספה של אנזים D-xylose isomerase.
בזכות הפונקציונליות והמתיקות הגבוהה שלו משתמשים בו כממתיק שיכול להחליף לחלוטין את הסוכרוז.
השימוש בסירופ סוכר תלוי גם ב-DE שלו.
ניתן להשתמש בסירופים בעלי DE נמוך, כממתיקים במוצרי חלב ובמוצרים המכילים חלבונים בהם לא נדרשת מתיקות גבוהה, וכחומר מקשר במזונות מוצקים למחצה או בריכוז גבוה, למשל: בשר, לריבות, ג'לי ושימורים.
בסירופים בעלי DE בינוני, ניתן להשתמש להכנת ריבה, ג'לי ומוצרים בפחיות שימורים.
ניתן לעשות בו שימוש משולב עם סוכרוז או גם סירופ תירס עתיר פרוקטוז, והוא תורם לעיכוב התגבשות בלתי רצויה.
סירופים בעלי DE גבוה תורמים למרקם, לברק ולכמות השחמה רצויה, ולכן הם משמשים לפירות משומרים, מיצי פירות וירקות.
סירופ טירס מנוצל ביצירת זכוכית סוכר.
צריכת סירופ תירס, כמו גם פרוקטוז וסוכרוז, כחלק משמעותי מסך צריכת הקלוריות היומית מקושרת למגוון מחלות לב, השמנת יתר, סכרת ועוד.
צריכה שכזו נחשבת לא מאוזנת ואינה מומלצת כחלק מאורח חיים בריא שמקודם על ידי ארגוני בריאות שונים ברחבי העולם.
על אף העדויות הרבות, מומחים חלוקים בטיב הקשר הישיר בין צריכת הסוכר המוסף לבין מחלות אלו, כמו גם באחוז המומלץ של צריכה קלורית מסוכר מוסף כחלק מסך הקלוריות היומי.
משרד הבריאות הישראלי ממליץ להפחית בצריכת סוכר כחלק מאימוץ תזונה ים-תיכונית נכונה, ובתוך כך מדגיש את החשיבות של הימנעות ממשקאות ממותקים, כולל מיצי פירות.
בינואר 2020 נכנסה לתוקף רפורמת המדבקות האדומות של משרד הבריאות שמחייבת סימון מוצרים שמכילים מעל 10 גרם סוכר ל-100 גרם מזון, או 5 גרם סוכר ל-100 מ"ל משקה, במדבקת "סוכר בכמות גבוהה", כחלק מהמטרה להפחית את צריכת הסוכר בקרב הציבור הישראלי.
ההמלצות התזוניות הרשמיות של מחלקת החקלאות של ארצות הברית (ה-USDA) נכון לשנים 2020–2025 ממליצות להגביל את צריכת הסוכר המוסף כך שתהיה קטנה מ-10% מסך הקלוריות היומי מעל גיל שנתיים, ולהימנע כלל מצריכת סוכר מוסף לפני גיל שנתיים.
סיריאל קולוולה דסרס הוא כדורגלן ניגרי המשחק בעמדת החלוץ בקבוצת פנאתינאיקוס ובנבחרת ניגריה.
דסרס גדל במחלקת הנוער של לוון.
הוא ערך הופעה אחת בקבוצה הבוגרת של המועדון.
ב-2 באפריל 2014 חתם דסרס על חוזה לשתי עונות בלוקרן, במדיה ערך 34 הופעות ליגה והבקיע ארבעה שערים.
ב-7 ביולי 2016 חתם דסרס בנאק ברדה מליגת המשנה ההולנדית.
הוא שיחק במועדון במשך עונה אחת, בה ערך 36 הופעות ליגה והבקיע 22 שערים.
ב-1 ביולי 2017 חתם דסרס על חוזה לשלוש עונות באוטרכט מליגת העל ההולנדית.
ב-11 באוגוסט ערך את הופעת הבכורה שלו במועדון, בניצחון 0–3 על דן האג במסגרת המחזור הראשון בליגה לעונת 2017/2018. במשחק זה הבקיע את שער הבכורה שלו במועדון.
בסך הכל ערך 47 הופעות ליגה במדי המועדון, בהן הבקיע 14 שערים.
ב-8 ביולי 2019 חתם דסרס בהראקלס אלמלו מליגת העל ההולנדית.
ב-4 באוגוסט ערך את הופעת הבכורה שלו במועדון, בהפסד 0–4 להירנפיין במסגרת המחזור הראשון לעונת 2019/2020. ב-24 באוגוסט הבקיע את שער הבכורה שלו במועדון, בתיקו 1-1 נגד ויטסה ארנהם במסגרת המחזור הרביעי בליגה.
הוא סיים את עונה זו עם 15 שערי ליגה ב-26 הופעות, וסיים כמלך השערים של הליגה, בצוותא עם סטיבן ברחהאוס.
ב-30 ביוני 2020 חתם דסרס על חוזה לארבע עונות בראסינג גנק מליגת העל הבלגית.
ב-9 באוגוסט ערך את הופעת הבכורה שלו במועדון, בניצחון 1–2 על זולטה ורכם במסגרת המחזור הראשון בליגה לעונת .
בסך הכל ערך 38 הופעות ליגה במדי המועדון, בהן הבקיע עשרה שערים.
ב-31 באוגוסט 2021 הושאל דסרס למשך עונה אחת לפיינורד מליגת העל ההולנדית.
ב-14 בספטמבר ערך את הופעת הבכורה שלו במועדון, בתיקו 0-0 נגד מכבי חיפה במסגרת שלב הבתים של הקונפרנס ליג לעונת עונת 2021/2022 בקונפרנס ליג.
ב-19 בספטמבר ערך את הופעת הבכורה שלו בליגה במדי המועדון, בניצחון 0–4 על פ.ס.וו.
איינדהובן במסגרת המחזור החמישי לעונת 2021/2022. הוא ערך 27 הופעות ליגה במדי המועדון, בהן הבקיע תשעה שערים.
כמו-כן, סיים כמלך השערים של הקונפרנס ליג, במסגרתה הפסידה פיינורד בגמר, עם עשרה שערים ב-13 הופעות.
ב-10 באוגוסט 2022 חתם דסרס בקרמונזה, העולה החדשה לסרייה א'.
ב-13 באוקטובר 2020 ערך דסרס את הופעת הבכורה שלו בנבחרת ניגריה, בתיקו 1-1 נגד נבחרת תוניסיה במשחק ידידות.
ב-28 במאי 2022 הבקיע את שער הבכורה שלו בנבחרת, בהפסד 1–2 לנבחרת מקסיקו במשחק ידידות.
סירטואין 6 ( SIRT6 או Sirt6 ) הוא חלבון סטרס, שיכול להוריד אצטילציות ולהוסיף ADP-ריבוז לחלבונים המקודד על ידי הגן SIRT6 .
בכמה מחקרים, הראו כי SIRT6 פועל במספר מסלולים מולקולריים הקשורים להזדקנות, כולל תיקון DNA, תחזוקת טלומרים, גליקוליזה ודלקת .
SIRT6 הוא חלק ממשפחת החלבונים הסירטואינים ביונקים, שהם הומולוגים לחלבון Sir2 בשמרים.
Sirt6 ידוע בעיקר כ-דה-אצטילז של ההיסטונים H3 ו-H4, הסרת קבוצת האצטיל משנה את צפיפות הכרומטין ומווסתת את ביטוי הגנים.
הפעילות האנזימטית של Sirt6, כמו גם של שאר חברי משפחת הסירטואינים, תלויה בקישור של גורם משלים NAD+.
עכברים שהונדסו גנטית כדי לבטא את החלבון Sirt6 יתר על המידה, האריכו את תוחלת החיים המקסימלית בכ-15–16 אחוזים, הארכה זו, נצפת רק בעכברים זכרים.
SIRT6 הוא חלבון שנדרש לתיקון מספר סוגי נזקי דנא - תיקון שברים דו גדיליים ותיקון בסיסים פגומים בתאי יונקים.
מחסור ב-SIRT6 בעכברים מוביל לתופעות הדומות לתהליכים ניווניים הקשורים להזדקנות.
מחקר על 18 מינים של מכרסמים הראה שאורך החיים של המין קורלטיבי ליעילות של האנזים SIRT6.
SIRT6 מקדם את התיקון של שברים דו גדיליים ב-DNA על ידי תהליך של חיבור קצה לא הומולוגי ורקומבינציה הומולוגית .
בנוסף, SIRT6 מייצב את חלבון התיקון DNA-PKcs באתרים שבהם ניזוק הכרומטין.
ככל שפיברובלסטים אנושיים מזדקנים, היכולת לעבור תיקון הומולוגי רקומבינציוני (HRR) פוחתת.
עם זאת, ביטוי יתר של SIRT6 בתאים לפני ההזדקנות מגרה מאוד HRR.
השפעה זו תלויה בפעילות של הוספת ריבוז-ADP אחד שמפעילה את האנזים PARP1.
SIRT6 גם עוזר במניעת ירידה במנגנון שמתקן פגיעה בבסיסי דנא בפיברובלסטים אנושיים זקנים כתלות בPARP1.
ניתן לעורר את פעילות הדה-אצטילציה של Sirt6 על ידי ריכוזים גבוהים (כמה מאות מיקרומולרים) של חומצות שומן, ובעוצמה רבה יותר על ידי סדרה של חומרים סינתטיים המבוססים על טבעות פירוליות עם שישה איברים.
מבנים גבישיים של קומפלקסים של Sirt6 עם האקטיבטור הראו שהתרכובות מנצלות כיס ספציפי לקישור SIRT6 לאנזים.
מבין אנתוציאנידינים רבים שנחקרו, ציאנידין הפעיל את SIRT6 ברמה הכי גבוהה.
חטיף סירוק גם טבארוז'ני סירוק , חטיף גבינת קווארק או חטיף גבינת טבורוג הוא חטיף חלבי מתוק העשוי גבינת קווארק מזוגגת או לא מזוגגת, עם או בלי מלית.
החטיף מבוסס בעיקר על גבינת קווארק.
הגבינה מעורבבת עם סוכר, ממתיקים או רכיבים נוספים, נטחנת לעיסה אחידה ונדחסת לתבנית בצורה הרצויה.
לאחר מכן ממולאת העיסה בריבה או במילויים אחרים.
לאחר מכן החטיפים מזוגגים, בדרך כלל עם שוקולד, בתהליך שבו הם עוברים דרך "מפל זיגוג", המצפה את פני השטח בציפוי אחיד.
בסיום, מקררים את החטיפים במנהרת קירור ואורזים אותם.
חטיפי גבינה מסוג זה נוצרו לראשונה בברית המועצות והיו נפוצים ברחבי המדינה.
גם לאחר התפרקותה, הם נותרו פופולריים במדינות ברית המועצות לשעבר, בהן המדינות הבלטיות, רוסיה ואוקראינה, וכן בחלק ממדינות הגוש המזרחי לשעבר, כגון הונגריה (בה הם מוכרים בשם túró rudi), פולין, רומניה ומונגוליה.
הייצור ההמוני של החטיפים החל בשנות ה-50 של המאה ה-20 בברית המועצות, והם זכו לפופולריות.
בתחילה יוצרו גרסאות בסיסיות בלבד, שכללו טעמים כגון וניל, קקאו או צימוקים.
מאז שנות ה-90 החלו להופיע גרסאות מגוונות יותר, הכוללות גם רכיבים כמו פירורי עוגיות, משמש, ריבת תות וחלב מרוכז.
סיריאטל היא אחת משלוש ספקיות שירותי הסלולר בסוריה.
נכון לשנת 2023, מעסיקה החברה כ־2,931 עובדים, מספקת שירות לכ-8 מיליון לקוחות, ומפעילה סניפים בערים שונות ברחבי סוריה.
מקום מושבו של המטה הראשי של החברה בדמשק שבסוריה.
סיריאטל נוסדה בינואר 2000, על ידי ראמי מח'לוף וחברת אורסקום (Orascom) המצרית, במטרה לספק שירותי סלולר.
לצורך אספקת שירותי סלולר, הממשלה הסורית העניקה לחברה רישיון פעילות בנה-הפעל-העבר לתקופה של כ-15 שנים.
בשנת 2011 הטיל האיחוד האירופי סנקציות על החברה כדי להפעיל לחץ על משטרו של הנשיא בשאר אל-אסד.
בשנת 2017 השיקה החברה את הדור הרביעי של שירותי טכנולוגיית תקשורת סלולרית תחת המותג Super Surf במהירות של עד כ-150 מגה-ביט לשנייה.
סירות אבידוס הן שרידים של קבוצת סירות טקסים מצריות מלכותיות עתיקות שנמצאו באתר ארכאולוגי באבידוס, מצרים.
חפירת סירות אבידוס, שהתגלו בשנת 1991, החלה בשנת 2000, אז זוהו ארבע עשרה סירות.
הן ממוקמות לצד מבנה לבני הבוץ המסיבי הידוע בשם שונת אל זביב , המיוחס לפרעה של השושלת השנייה חעא סח'מוי.
שונת אל זביב הוא אחד ממספר מבני מתחם כאלה באתר, המתוארכים לתקופת השושלת הראשונה, והוא ממוקם פחות משני קילומטרים מבית הקברות המלכותי הקדום של השושלת של אום אל קעב .
בשנת 1988 הבחינו חוקרים לראשונה בשורות של לבני בוץ, שנחשפו על ידי רוחות שגרמו לנדידת חולות באתר במרחק של שני קילומטרים מהקברים המלכותיים באבידוס.
שרידי הלבנים הללו נחשבו תחילה כקירות בלבד.
עם זאת, מאוחר יותר נקבע שהם גבולות ליותר מתריסר ספינות קבורות מתקופה של שושלת מוקדמת.
לכל ספינה קבורה היו קירות לבנים משלה.
קווי המתאר של כל קבר היו בצורת סירה, ומשטח כל קבר היה מכוסה בטיח בוץ וסיד.
סלעים קטנים בחרטום או בירכתיים של כל קבר ייצגו עוגנים.
בגלל השבריריות של שרידי הסירה, כמעט ולא בוצעה חפירה בתחילה שכן היה צורך לחקור בקפידה את המצב לצורך שימור עתידי.
את החפירה של סירות אבידוס ביצעו מוזיאון אוניברסיטת פנסילבניה ומשלחת של אוניברסיטת ייל.
סירה מספר 10, שהופיעה באיטיות עקב סחיפת קרקע לכאורה, הייתה הסירה היחידה שנחקרה בתחילה.
במשך חמישה ימים, בחנו ארכאולוגים בקפידה את חלקה האמצעי של הספינה.
הם חשפו לוחות עץ, חבלים מפורקים וצרורות קנים.
נמלים אוכלות עץ הפחיתו חלק ניכר מגוף הספינה להפרשה (הפרשת נמלים), אך ההפרשה שמרה על צורת הגוף המקורי.
החלק האמצעי של סירה זו חשף את שיטות הבנייה שבהן נעשה שימוש ואישר כי זו הסירה הבנויה "קרשים" העתיקה ביותר שהתגלתה עד לאותה עת.
בניית הסירה גילתה שהיא נבנתה מבחוץ פנימה, מכיוון שלא הייתה מסגרת פנימית.
סירות אלו היו בעומק של כ-61 סנטימטרים בלבד ואורך ממוצע של 22.86 מטרים ורוחב 2.13-3.05 מטרים במקום הרחב ביותר, עם חרטומים וירכתיים צרים יותר.
מספר סירות טויחו בלבן, בדומה לקברי אבידוס, ומספר 10 נצבעה בצהוב.
התפרים שבין הקרשים היו מלאים בצרורות קנים, קנים כיסו גם את כל רצפת סירת אבידוס.
ללא מסגרת פנימית, חלק מהסירות הללו הפכו מעוותות, מצב בלתי נמנע ללא שלד פנימי לתמיכה כשהן מחוץ למים.
העץ של סירות אבידוס היה אשל מקומי ולא ארז הלבנון, ששימש לסירת השמש של ח'ופו והיה המועדף לבניית ספינות במצרים בשושלות מאוחרות יותר.
ארז הלבנון שימש למוטות ולקורות של קברי אום אל-קעב וכבר יובא למצרים עוד קודם לכן; שאריות פיגמנט רמזו על צבעים בהירים.
לוחות העץ נצבעו בצהוב מבחוץ ונמצאו גם עקבות של פיגמנט לבן.
"חלק ממעטפת לבני הבוץ מצביע על כך שיכול היה להיות תמיכה למוטות/דגלונים על גבי הסירות, כמו בסירות המתוארות על כלי חרס או על גבי המקדשים הארכאיים על גבי כמה ראשים/פלטות מקסים והמרכז התרבותי ה-HK loc.
29A." טכנולוגיה זו לבניית ספינות נמשכה במצרים במשך יותר מאלף שנה והסטנדרטיזציה של השלב הקדום ביותר של בניית סירות קרשים במצרים בולטת.
סירות האבידוס נמצאו בקברי סירות כאשר חרטומיהם מופנים לכיוון הנילוס.
מומחים מחשיבים אותן כאל הסירות המלכותיות המיועדות לפרעה בחיים שלאחר המוות.
אום אל-קעב היא נקרופוליס מלכותי הנמצא במרחק של כשני קילומטרים מקברי הסירות של אבידוס שבהם נקברו פרעונים מוקדמים.
סירות האבידוס הן קודמותיהן של סירות השמש הגדולות של שושלות מאוחרות יותר, שעליהן הצטרף פרעה לאל השמש רע ויחד שטו במורד הנילוס הקדוש במהלך היום.
היו להן הרבה מהתכונות והדימויים החשובים שהיו לסירות השמש של שושלות מאוחרות יותר, ואכן אולי צריך לקרוא להן סירות שמשת שמש בעיצוב מוקדם יותר.
הספינה של ח'ופו, שנבנתה עבור פרעה ח'ופו - חיאופס - בסביבות 2500 לפני הספירה, מזוהה בדרך כלל כסירת השמש הקדומה ביותר.
היא נקברה בבור למרגלות הפירמידה הגדולה של גיזה.
קברי הסירות של אבידוס היו סמוכים למתחם קבורה עצום של השושלת השנייה המאוחרת (בערך 2675 לפנה"ס) פרעה חעא סח'מוי באבידוס שנמצאת במרחק של כ-13 קילומטרים מהנילוס.
אום אל-קעב היא נקרופוליס מלכותי באבידוס שבו נקברו פרעונים מוקדמים.
עם זאת, קברי סירות אלה הוקמו מוקדם יותר מאשר מאוחר בשושלת השנייה, אולי עבור מסעותיו שלאחר המוות של חור אחע, השליט הראשון (בערך 2920–2770) של השושלת הראשונה של מצרים, או פרעה צ'ר גם הוא מהשושלת הראשונה.
תגליות שמתים שאותרו לאחרונה זוהו כאלה של השליט אחע, שאולי היה בנו של השליט נערמר המפורסם, לו מיוחס לעיתים קרובות האיחוד הראשון של מצרים עליונה ותחתונה.
סירות אבידוס אינן הממצא היחיד של ספינות השושלת הראשונה.
19 סירות קבורות נמצאו בחלוואן, אך רק ארבעה מהממצאים הללו פורסמו.
שישה קברי סירות נמצאו בסקארה על ידי וולטר בריאן אמרי וארבעה מהממצאים הללו פורסמו.
לבסוף ידועות שתי סירות דגם בגודל מלא עשויות חימר מגבעת אבו רואש .
חלוואן (פרבר של קהיר בצד המזרחי של הנילוס) מכיל שדה בית קברות ענק 20 קילומטרים דרומית לקהיר סמוך לסאקרה שבו קוטלגו לפחות 10,000 קברים.
גודלה של חלוואן מצביע על אוכלוסייה גדולה מאוד בממפיס בתקופה השושלתית הקדומה.
כמעט כל הקברים מתוארכים לשושלת 0 ועד לשושלת השלישית.
ישנם 19 קברים מובחרים שבהם התגלו סירות הלוויה קבורות של השושלת הראשונה הדומות לאלו באבידוס, אך המידע שפורסם זמין באופן מועט.
סירות השמש במיתולוגיה המצרית היו כלי השיט בהם השתמש אל השמש רַע במסעותיו.